মহাজাগতিক বর্ষপঞ্জি
মহাজাগতিক বর্ষপঞ্জি সময়গণনার বিশেষ পদ্ধতি যেখানে ১৩.৭ বিলিয়ন বছর সময়কে একটি একক বছর কল্পনা করে মহাবিশ্বের বর্ষপঞ্জি গণনা করা হয়। এই বর্ষপঞ্জি বা মহাজাগতিক মাত্রায় ১লা জানুয়ারি মধ্যরাতে বিগ ব্যাংয়ের মাধ্যমে মহাবিশ্ব সৃষ্টি হয়েছে বলে ধরে নেয়া হয়। বতর্মান সময়ক্রম ৩১ ডিসেম্বর মধ্য রাত্রির দিকে ধাবিত হচ্ছে বলে ধরে নেয়া হয়। এই পঞ্জিকা অনুসারে, প্রতি সেকেন্ডকে ৪৩৪ বছরের সমান, প্রতি ঘণ্টাকে ১.৫৭ মিলিয়ন বছরের সমান ও একদিনকে ৩৭.৫৩ মিলিয়ন বছরের সমান বলে ধরা হয়। এই ধারণা কার্ল সেগান তার বিখ্যাত বই দ্য ড্রাগনস অব ইডেন নামের বই এবং টেলিভিশন ধারাবাহিক কসমস: অ্য পারসোনাল ভয়েজ-এ প্রথম প্রকাশ করেন।